'افغانستان په زرگونو اضافي عسکرو ته ضرورت لري'
د نیویارک ټایمز ورځپاڼې د یو عالي رتبه امریکايي قومندان له خولې لیکلي چې په افغانستان کې یې د ملکي خلکو د وژل کېدو د مخنیوي لپاره نوي ق
جنرال ډیویډ مکیرنن چې په افغانستان کې د امریکا او ناټود قواوو قومندان دی، ویلی دی چې په افغانستان کې په زرگونواضافي عسکرو ته ضرورت لري. د نیویارک ټایمز په مقاله کې راغلي چې جمهور رئیس بوش دراتلونکي کال په پیل کې افغانستان ته د خاصو قواوو د یوه کنډک او د پوځ د یوې لواد لیږلو امر کړی دی. خو جنرال مکیرننوايي، لږ تر لږه درې لوا گانو ته ضرورت لري چې شمیر یې ١٥ زرو عسکرو ته رسیږي. مکیرنن وايي، همدا د عسکرو کموالی باعث شوی چې قواوې پرهوايي ځواک زیاته تکیه کوي او په بمباریو کې ملکي خلک له منځه ځي او د افغانستان دحکومت او خلکو د قهر او غصي سبب کیږي. جنرال مکیرنن وايي، د ملکي تلفاتو د مخنیوي لپاره یې دسپتمبر په دوهمه نیټه د ناټو د قواوو پر عملیاتي تاکتیکونو له سره غور کړی او نويمقررات وضع شوي دي. ددغه بدلون پر اساس د کورونو په تالاشیو کې باید افغان عسکر پهمقدمه جبهه کې ځای ولري او له حملې نه مخکې باید راپورونه د څو منابعو له خواتائید شي او د قواوو عملیات باید په هدف برابر او دقیق وي. مکیرنن وايي، اکثره دغه نوي مقرارت عملي شويدي او پر ځینو یې کار روان دی. په مقاله کې راغلي چې ناټو د هرات د شینډنډ د ولسوالۍ دعزیز آباد د کلي له پیښې وروسته پر خپلو تاکتیکونو له سره غور پیل کړ. د افغانستانحکومت وویل چې د عزیز آباد په پیښه کې بهرنیو قواوو له افغانستان سره د کړي تړوننه سرغړونه کړې ده. ملگرو ملتونو او د افغانستان حکومت وویل چې د عزیز آبادپر کلي باندې په بمباریو کې ٩٠ تنه وژل شوي دي. د نیویارک ټایمز ورځپانې په خپله مقاله کې د ملگرو ملتونود بشري حقونو د کمیشنرئ هغه رپوټ ته هم کتنه کړې ده چې پرون د سه شنبې په ورځ خپورشو. په دغه رپوټ کې ویل شوي چې سږ کال په افغانستان کې ملکي تلفات د تیر کال پهنسبت دوه چنده شوي دي. بیا پاکستان ته د امریکا د وسله وال پوځ د لوی درستیز مایک مولن د سفر په بابمقاله خپره کړې ده. ورځپاڼه لیکي، ښاغلی مولن په داسې حال کې د پاکستان د لوړرتبه چارواکو سره گوري چې د پاکستان خاورې ته د امریکايي قواوو ننوتل او هلته دالقاعده او طالبانو پر مرکزونو باندې حملې، ددغو دواړو متحدو ملکونو تر منځ دستونزو باعث شوي دي. واشنگټن پوسټ لیکي، جنرال مولن پرون د سه شنبې په ورځ لههغه څو ساعته وروسته پاکستان ته سفر وکړ چې د پاکستان د پوځ د یوه نطاق له خولېوویل شول چې، عسکرو ته امر شوی که د سپتمبر د درېیمې نیټې د پیښې په څېر امریکاييقواوې یې حریم ته داخلې شي نو حمله دې ورباندې وکړي. د اسوشیتډ پرس خبري آ‏ژانس د پاکستان د پوځ د نطاق جنرالاطهر عباس له خولې دغه خبره لیکلې وه. ورځپاڼه لیکي، د امریکايي قواوو د بې پیلوټه الوتکو له څوبمباریو وروسته د امریکا پلي کمانډو عسکر په لومړي ځل د سپتمبر په ٣مه معلومداره دپاکستان خاورې ته ننوتل او په جنوبي وزیرستان کې یې پر یوه مرکز باندې حمله وکړهچې فکر کېده جگړه ماران پکې پټ وو. خو د پاکستان د چارو څارونکي وايي، ددې امکان نه ویني چېپاکستاني عسکر دې پر امریکايي قواوو ډزې وکړي ځکه چې د تروریزم په خلاف جگړه که د٢٠٠١ کال راهیسې ورسره ملگري دي. خو د سه شنبې په ورځ پاکستان وویل، چې مطبوعاتو د جنرالاطهر عباس خبره په ناسمه توگه خپره کړې ده. د مایک مولن یوه نطاق وویل، هغه به له پاکستاني چارواکوسره د دواړو ملکونو تر منځ د همکاریو د زیاتولو او د قبایلو په سیمه کې د ترهگروپه خلاف د عملیاتو د لا اغیزمنتوب په باب خبرې وکړي. واشنگټن پوسټ وايي، دا په تیر یوه کال کې پاکستان ته دامریکا د وسله وال پوځ د لوی درستیز پنځمسفر دی.